ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 44 /2553เรื่อง เวลาทําการและวันหยุดทําการของบริษัทหลักทรัพย์---------------------------------------------------------- อาศัยอํานาจตามความในมาตรา 108 และมาตรา 110 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย สํานักงานออกข้อกําหนดไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 18/2551 เรื่อง เวลาทําการและวันหยุดทําการของบริษัทหลักทรัพย์ ลงวันที่ 4 มิถุนายน พ.ศ. 2551 ข้อ ๒ ประกาศนี้ให้ใช้บังคับกับบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ทุกประเภท แต่ไม่รวมถึงสถาบันการเงินที่จัดตั้งตามกฎหมายอื่นและได้รับใบอนุญาตประกอบธุรกิจหลักทรัพย์หมวด ๑ เวลาทําการและวันหยุดทําการสําหรับ สถานที่ทําการในประเทศ-----------------------------------------ข้อ ๓ ให้บริษัทหลักทรัพย์เปิดปิดทําการตามเวลาและหยุดทําการตามวันดังต่อไปนี้ โดยประกาศให้ทราบเป็นการทั่วไป (1) กรณีการเปิดสถานที่ทําการเพื่อให้ประชาชนติดต่อใช้บริการ ให้บริษัทหลักทรัพย์เปิดทําการอย่างน้อยในวันจันทร์ถึงวันศุกร์ ตั้งแต่เวลา 9.30 น. ถึงเวลา 17.00 น. และหยุดทําการในวันหยุดประจําสัปดาห์ และวันหยุดตามประเพณีตามที่สํานักงานจะออกประกาศกําหนดเป็นปี ๆ ไป (2) กรณีการเปิดทําการในลักษณะที่ให้ประชาชนสามารถติดต่อใช้บริการด้วยเครื่องมือสื่อสารหรืออุปกรณ์คอมพิวเตอร์โดยบริษัทหลักทรัพย์ไม่มีการเปิดสถานที่ทําการ บริษัทหลักทรัพย์อาจเปิดทําการได้ทุกวันตลอด 24 ชั่วโมงข้อ ๔ บริษัทหลักทรัพย์อาจเปิดปิดทําการในเวลาและวันอื่นนอกเหนือจากที่กําหนดในข้อ 3(1) ได้ ภายใต้หลักเกณฑ์ดังต่อไปนี้1.กรณีขยายเวลาเปิดปิดทําการ หรือเปิดทําการในวันหยุด2.กรณีเปิดทําการภายหลังหรือปิดทําการก่อนเวลาทําการตามข้อ 3(1) อันเนื่องมาจากข้อจํากัดในเรื่องสถานที่ เช่น สาขาในธนาคารพาณิชย์ ห้างสรรพสินค้า เป็นต้น3.กรณีเปิดทําการภายหลังหรือปิดทําการก่อนเวลาทําการตามข้อ 3(1) โดยมิได้เกิดจากข้อจํากัดในเรื่องสถานที่ ให้บริษัทหลักทรัพย์แจ้งเหตุผลและความจําเป็นให้สํานักงานทราบก่อนดําเนินการ หากสํานักงานไม่มีคําสั่งเป็นประการอื่นภายในเจ็ดวันทําการนับแต่วันที่สํานักงานได้รับแจ้ง ให้ถือว่าบริษัทหลักทรัพย์สามารถดําเนินการเปิดหรือปิดทําการในเวลาดังกล่าวได้ ให้บริษัทหลักทรัพย์ประกาศเวลาเปิดปิดทําการและวันหยุดทําการตามวรรคหนึ่งให้ทราบเป็นการทั่วไปล่วงหน้าไม่น้อยกว่าเจ็ดวันทําการข้อ ๕ ในกรณีที่เกิดเหตุสุดวิสัยหรือเหตุฉุกเฉินซึ่งมีผลกระทบทําให้บริษัทหลักทรัพย์ไม่สามารถให้บริการได้ตามปกติ บริษัทหลักทรัพย์สามารถหยุดทําการได้จนกว่าเหตุดังกล่าวจะยุติลง พร้อมทั้งแจ้งให้สํานักงานทราบในโอกาสแรกที่สามารถกระทําได้ ทั้งนี้ หากเป็นการหยุดทําการ อย่างต่อเนื่อง ให้บริษัทหลักทรัพย์แจ้งให้ลูกค้าทราบเป็นการทั่วไปว่าสามารถติดต่อใช้บริการหรือ ทําการซื้อขายโดยผ่านช่องทางใดของบริษัทหลักทรัพย์ หมวด ๒ เวลาทําการและวันหยุดทําการสําหรับ สํานักงานสาขาในต่างประเทศ ข้อ ๖ ให้สํานักงานสาขาในต่างประเทศของบริษัทหลักทรัพย์เปิดปิดทําการตามเวลาและหยุดทําการตามวันที่หน่วยงานซึ่งทําหน้าที่กํากับดูแลธุรกิจหลักทรัพย์ของประเทศนั้นกําหนดหมวด ๓ วันมีผลใช้บังคับของประกาศ ข้อ ๗ ประกาศนี้ให้ใช้บังคับตั้งแต่วันที่ 16 พฤศจิกายน พ.ศ. 2553 เป็นต้นไปผู้มีอํานาจลงนาม - ประกาศ ณ วันที่ 4 พฤศจิกายน พ.ศ. 2553(นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์หมายเหตุ ๑ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ เพื่อปรับปรุงหลักเกณฑ์เกี่ยวกับเวลาทําการและวันหยุดทําการของบริษัทหลักทรัพย์ เพื่อให้บริษัทหลักทรัพย์สามารถบริหารจัดการองค์กรได้คล่องตัวยิ่งขึ้น รวมทั้งสามารถวางแผนการให้บริการได้อย่างเหมาะสม ตลอดจนสามารถรองรับการแข่งขันเมื่อมีการเปิดเสรีใบอนุญาตการประกอบธุรกิจหลักทรัพย์ จึงจําเป็นต้องออกประกาศนี้